Thomas Woodrow Wilson (*28-12-1856 a Staunton (Virginia); - †3-2-1924 a Washington, D.C.) è stà president dals Stadis Unids da l'America durant ils onns 1913 fin 1921. Democrat. Ha fatg carriera sco professer da dretg e president da l'universitad da Princeton. Ils onns 1911 fin 1913 era Wilson guvernatur da New Jersey ed ha gudagnà l'onn 1912 l'elecziun cunter Taft e Roosevelt. Suenter 1914 ha el empruvà da tegnair ora ils Stadis unids ord la Segunda guerra mundiala ed è uschia vegnì reelegì malapaina l'onn 1916. L'onn 1917 ha el acceptà l'entrada en la guerra, ma ha dentant gia elavurà intensivamain in urden per suenter la guerra cun la Societad da las naziuns sco pitga (la decleraziun da 14 puncts da 1918). Persuenter ha el survegnì il premi Nobel per la pasch. Cun la resistenza dal senat isolaziunistic èn idas a frusta sias ideas e sia sanadad. Wilson è mort l'onn 1924.